Dunyoda eng kuchli armiyaga ega 10 ta davlat ma'lum qilindi

YouTube’dagi “The Infographics Show” kanali mutaxassislari 2022 yil boshida eng kuchli qurolli kuchlarga ega davlatlarni sanab o'tdi. Bu haqda “Ferra” xabar berdi.
Ma'lum qilinishicha, ular orasidan, shuhasiz, AQSh va Rossiya o'rin olgan.
1. AQSh. Mamlakat armiyasi 1,4 million harbiy va zaxiradagi 846 ming kishidan iborat. Shuningdek, aksariyat davlatlardan farqli o'laroq, AQSh Qurolli kuchlari zamonaviy texnika bilan jihozlangan. Qo'shin tarkibida 761 ta hujumchi, shuningdek, dunyodagi yagona yashirin bombardimonchi samolyot bor.
Tanklar soni bo'yicha Qo'shma Shtatlar dunyoda uchinchi o'rinda turadi, ammo modellarning har biri zamonaviy va jangovar. Yagona kamchiligi ularning og'riligi (100 tonna) hisoblanadi. Mamlakat harbiy-dengiz floti dunyoda to'rtinchi o'rinda, ammo jangovar tayyorgarligi eng yuqori bo'lganlardan biri: u 490 ta kema, 11 ta aviatashuvchi, 10 ta hujumchi samolyot tashuvchi, 92 ta esminets, 68 ta suvosti kemasidan iborat.
Shu bilan birga, AQSh armiyasiga salbiy ta'sir qiladigan ikkita kamchilik mavjud. Bular raqobatbardosh gipertovushli raketalarning yo'qligi va yangi texnologiyalarga katta sarmoya kiritilishi qiyinligi.
2. Rossiya. Mamlakatda harbiy xizmatchilar soni 1 million kishini, rezervdagilar 2 millionni tashkil etadi. Shu bilan birga, Rossiya armiyasining aksariyati muddatli harbiy xizmatchilardan iborat. Harbiy havo kuchlari bo'yicha mamlakat xitoyni ortda qoldiradi, 4144 ta harbiy samolyot, 789 ta qiruvchi samolyotga ega. Shuningdek, mamlakatda 742 ta hujumchi samolyot va 538 ta hujumchi vertolyot ham bor. Rossiya arsenalida 13 000 ta tank bo'lsa-da, ulardan faqat 2000 tasi harbiy harakatlarga tayyor. Dengiz floti dunyoda ikkinchi o'rinda turadi: kemalarning umumiy soni 603 tani tashkil qiladi.
3. xitoy. Mamlakat kuchlari 2022 yildagi dunyodagi eng yirik qurolli kuchlarga ega. Jumladan, u 2,2 million harbiy xizmatchi, 510 ming zaxira kuchlarini o'z ichiga oladi. xitoy boshqa mamlakatlarga qaraganda eng yirik harbiy-dengiz floti: 777 ta kema, 79 ta suvosti kemasi va 46 ta fregatga ega. Bundan tashqari, mamlakatda 50 ta esminets bor.
xxR shuningdek, 3260 ta samolyot, 1200 ta qiruvchi, 371 ta hujumchi samolyot, 327 ta zarba beruvchi samolyotdan iborat havo kuchlariga ega. Shuni ta'kidlash kerakki, uskunalarni modernizatsiya qilish muammosi harbiy aviatsiya bilan ham bog'liq.
4. Hindiston. Mamlakatda 1,4 million harbiy xizmatchi va 1,2 million zahiradagi kuchlar bor. Bu Osiyoda eng jangovar armiyalardan biri sanaladi. Mamlakat bitta samolyot tashuvchi kemasi, shuningdek, 10 ta esminets, 13 ta fregat, 17 ta suvosti kemasi bilan qurollangan. Bundan tashqari, Hindiston eng muhim savdo yo'lining chorrahasida joylashgan bo'lib, bu uning dengiz flotini mudofaasi uchun juda muhim qiladi. Mamlakat, asosan, qurol importiga tayanadi, chunki o'ziniki ancha eskirgan.
5. Yaponiya. Konstitutsiyasi armiyadan mudofaadan boshqa maqsadlarda foydalanishni taqiqlaganiga qaramay, Yaponiya uchun vaziyat hozir ancha tarang. Jumladan, mamlakat xitoyga tahdid sifatida qaraydi. Kelajakda Yaponiya AQShning 200 ga yaqin F-35 harbiy samolyotlariga ega bo'ladi. Shuningdek, hozirda hukumat qurolli kuchlarga sarmoya kiritishni yalpi ichki mahsulotning ikki foizigacha oshirishga harakat qilmoqda.
6. Janubiy Koreya. Mamlakat eng zamonaviy va nihoyatda kuchli texnika bilan qurollangan. Janubiy Koreyaning mudofaa qobiliyati ham doimiy ravishda oshib bormoqda. Jumladan, armiya 600 ming kishi, zaxirada 3,1 million kishini o'z ichiga oladi. Shuningdek, 18 yoshdan 28 yoshgacha bo'lgan barcha erkaklar 21 oydan 24 oygacha davom etadigan harbiy xizmatni o'tashi shart. Yangi texnologiyalar orasida Janubiy Koreyada uchuvchisiz jangovar dronlar mavjud, yaqin yillarda mamlakat o'zining birinchi yengil samolyot tashuvchi kemasini ishga tushirishni rejalashtirmoqda va Shimoliy Koreya artilleriyasini yo'q qilishga mo'ljallangan ballistik raketalar arsenalini qurmoqda.
7. Frantsiya. Mamlakat armiya kuchi bo'yicha Evropada Rossiyadan keyin ikkinchi o'rinda turishi aytilgan. Biroq aynan Rossiya Frantsiya armiyasiga sarmoya kiritadi. Bundan tashqari, mamlakatda yaxshi tayyorlikka ega dengiz floti mavjud: u Evropa davlatlari orasida eng jangovari hisoblanadi. Shunday qilib, Frantsiya bitta aviatashuvchi, 11 esminets, 10 suvosti kemasi, 11 ta fregat va uchta vertolyot tashuvchi bilan qurollangan. Shuningdek, kelajakda armiya tarkibiga yangi jangovar tanklar va jangchilar qo'shiladi.
8. Buyuk Britaniya. Qurol-yaroq harajatlari kamayib borayotganiga qaramay, mamlakat yadro arsenali hamon raqobatbardosh. Bundan tashqari, rasmiylar ballistik suvosti kemalariga sarmoya kiritmoqda.
9. Braziliya. Hozirda mamlakat qurolli kuchlarida 334,5 ming harbiy xizmatchi, shuningdek, zaxirada 1,3 million kishi bor. Bundan tashqari, harbiylashtirilgan guruhlarning bir qismi bo'lgan 400 ming kishi, asosan, politsiya bor. So'nggi paytlarda mamlakat o'z armiyasini modernizatsiya qilishga e'tibor qaratmoqda. Braziliya Evropa va AQShdan harbiy qurol sotib oladi, shuningdek, u kuchli flotga ega.
10. Pokiston. Bu davlat Turkiyani ortda qoldirgan. 2021 yilda davlat mudofaa byudjeti 12 foizga oshgan. Hozir Pokistonda 654 ming harbiy xizmatchi, 550 ming rezervist, maxsus politsiya bo'linmalari shaklida 500 ming qo'shimcha xizmatchi bor. Hozirda davlat yadro qurolini modernizatsiya qilmoqda, o'z qo'shinlarini tayyorlamoqda va xitoydan yangi tanklar xarid qilmoqda.
Avvalroq O'zbekiston armiyasi dunyoda nechanchi o'rinda turishi ma'lum bo'lgandi.